Thomas Jeremiah Williams

Roedd  Thomas Jeremiah Williams (1872 - 12 Mehefin 1919) yn fargyfreithiwr, yn wleidydd Rhyddfrydol Cymreig ac yn Aelod Seneddol.

Bywyd personol
Roedd Thomas Jeremiah Williams, yn fab i William Williams Aelod Seneddol Dosbarth Abertawe. Cafodd ei addysgu yn University College School, Llundain, Coleg Technegol Sheffield a Choleg Firth.

Priododd Laura Alice Marlow. Ganwyd iddynt un ferch: Gwenith Alice Thomas (née Williams) 22/10/1913 - 11/01/2008.

Gyrfa
Roedd Williams yn gweithio yn y sector hyfforddiant technegol a masnachol. Roedd yn gyfarwyddwr ar nifer o gwmnïau, yn bennaf yn y diwydiant tunplat, ond hefyd â buddiannau yn y sectorau pwll glo a'r rheilffordd. Cymhwysodd yn fargyfreithiwr ym 1902 gan ymarfer yng Nghylchdaith Cymru a Chaer.Liberal MP Dead LLGC Papurau Cymru arlein Abergavenny Chronicle 20 Mehefin 1919  adalwyd 19 Tach 2014

Gyrfa wleidyddol
Safodd Williams yn enw'r Blaid Ryddfrydol yn etholaeth Gŵyr gan gael ei drechu gan ymgeisydd Rhyddfrydol Llafur, Eryr Glan Gwawr ym 1906, cafodd ei ethol yn Aelod Seneddol dros Dosbarth Abertawe mewn isetholiad  ym 1915 gan ddal y sedd hyd ddiddymu'r sedd ym 1918. Cafodd ei ethol yn AS cyntaf etholaeth newydd Dwyrain Abertawe ym 1918, ond bu farw yn 47 mlwydd oed y flwyddyn ganlynol.MR. T.J. WILLIAMS M.P. FOR SWANSEA EAST PASSES AWAY TO-DAY LLGC Papurau Cymru Arlein Cambrian Daily Leader 12 Mehefin 1919  adalwyd 19 Tach 2014

Cyfeiriadau

Categori:Aelodau Seneddol y Deyrnas Unedig
Categori:Bargyfreithwyr
Categori:Cyfreithwyr o Gymru
Categori:Genedigaethau 1872
Categori:Gwleidyddion yr 20fed ganrif o Gymru
Categori:Marwolaethau 1919
Categori:Rhyddfrydiaeth